उनके दावों में कोई सच्चाई नहीं; राहुल गांधी दिल्ली में पवार से मिले
Maharashtra Political (NCP) Crisis - Ajit Pawar Vs Sharad Pawar Latest Update. Follow Nationalist Congress Party (NCP) Dispute, News And Headlines On Dainik Bhaskar.  शरद पवार को हटाकर अजित पवार अब खुद NCP के अध्यक्ष बन गए हैं। इसके एक दिन बाद गुरुवार को शरद पवार दिल्ली पहुंचे हैं। वो यहां पर NCP की एग्जीक्यूटिव कमेटी की मीटिंग में शामिल
दिल्ली में NCP की कार्यकारिणी की बैठक के बाद शरद पवार ने कहा- पार्टी का अध्यक्ष मैं हूं। कौंन क्या कह रहा है मुझे नहीं पता। किसी और के कुछ कहने की अहमियत नहीं। उनके दावों में कोई सच्चाई नहीं है। पार्टी के नाम और चुनाव चिह्न के मुद्दे पर NCP चुनाव आयोग से संपर्क करेगी। आज की बैठक से हमारा हौंसला बढ़ा है।
जब पवार से रिटायरमेंट को लेकर सवाल पूछा गया तो उन्होंने कहा कि 82 हो या 92, उम्र से कोई फर्क नहीं पड़ता। मैं पार्टी को फिर से खड़ा करूंगा। अगर कोई (अजित पवार) मुख्यमंत्री बनना चाहते हैं तो हमें कोई दिक्कत नहीं है। मेरी शुभकामनाएं उनके साथ हैं।
कांग्रेस नेता राहुल गांधी ने आज शरद पवार से उनके दिल्ली स्थित आवास पर मुलाकात की। NCP नेता सोनिया दुहन ने बताया कि राहुल गांधी ने शरद पवार से मिलकर कहा कि कांग्रेस आपके साथ है। पार्टी की पूर्व अध्यक्ष सोनिया गांधी ने भी फोन पर शरद पवार से बात की है।
NCP कार्यकारिणी की बैठक के बाद NCP नेता पीसी चाको ने बताया कि NCP कार्यकारिणी की बैठक में नेताओं ने शरद पवार पर भरोसा जताया है। 27 प्रदेश इकाइयां शरद पवार गुट के साथ हैं। मीटिंग में 8 प्रस्ताव पास हुए हैं। सरकार में शामिल होने वाले 9 विधायकों को पार्टी से निकाल दिया गया है।
उधर, अजित पवार ने इस मीटिंग को गैरकानूनी बता दिया। उन्होंने कहा कि NCP पर किसका अधिकार है, इस पर फैसला करना चुनाव आयोग के अधिकार क्षेत्र में है। ऐसे में पार्टी के किसी नेता को राष्ट्रीय कार्यकारिणी की बैठक बुलाने का अधिकार नहीं है।
अजित पवार ने गुरुवार को 40 विधायकों, विधानपार्षदों और सांसदों के समर्थन के साथ NCP के नाम और सिंबल पर दावा किया है। उन्होंने सभी विधायकों के दस्तखत वाले हलफनामे चुनाव आयोग को सौंप दिए। 
शरद पवार ने चुनाव आयोग को पत्र लिखकर सवाल किया है कि उन्हें अपने अजित पवार के पार्टी के चुनाव चिन्ह पर दावा ठोकने की जानकारी क्यों नहीं दी गई?
दिल्ली में अजित-प्रफुल्ल पटेल के पोस्टर हटे
5 जुलाई को शरद पवार को हटाकर अजित पवार खुद NCP के अध्यक्ष बन गए थे। इसके एक दिन बाद गुरुवार को शरद पवार दिल्ली में NCP कार्यकारिणी की बैठक की। शरद पवार के दिल्ली पहुंचने से पहले राजधानी में लगे वो पोस्टर हटा दिए गए, जिनमें अजित पवार और प्रफुल्ल पटेल के फोटो लगे थे।
दिल्ली में नए पोस्टर लगाए गए हैं, जिनमें अजित-प्रफुल्ल पटेल नहीं हैं। कुछ पोस्टर ऐसे भी हैं, जिनमें कटप्पा के बाहुबली को मारने का सीन है। लिखा गया है- गद्दारों को जनता माफ नहीं करेगी।
आज के बड़े अपड्टेस 
महाराष्ट्र के मुख्यमंत्री पद पर 3 बयान...
एकनाथ शिंदे: महाराष्ट्र के सत्ताधारी गठबंधन में अजित पवार की एंट्री के बाद एकनाथ शिंदे कैंप के असंतुष्ट होने की खबरें आ रही थीं। ऐसे में शिंदे ने बुधवार शाम अपने आवास पर एक बैठक रखी। बैठक के बाद शिंदे ने कहा, 'मैं इस्तीफा नहीं दे रहा हूं। मैं जानता हूं मेरे इस्तीफे की खबरें कौन फैला रहा है, लेकिन ये सब सिर्फ अफवाहें हैं। मैं उन 50 विधायकों का साथ नहीं छोडूंगा, जिन्होंने मेरा साथ दिया था।'
उद्धव ठाकरे: संजय राउत ने बुधवार को कहा था कि महाराष्ट्र का मुख्यमंत्री आने वाले दिनों में बदल सकता है। उन्होंने कहा कि एक कहावत है- एक पूरा और दो आधे। यहां दो आधे डिप्टी CM हैं और एक पूरा मुख्यमंत्री है, जो असल में पूरा नहीं है, बल्कि संदेह में है।
भाजपा: महाराष्ट्र भाजपा चीफ चंद्रशेखर बावनकुले ने बुधवार को कहा था कि विपक्षी पार्टियां एकनाथ शिंदे पर संदेह फैलाने का काम कर रही हैं, पर वही आने वाले दिनों में महाराष्ट्र के मुख्यमंत्री रहेंगे। उन्होंने राज्य के लिए अच्छा काम किया है।
शक्ति प्रदर्शन में भारी पड़े अजित पवार, कहा- शरद रिटायरमेंट ले लें
महाराष्ट्र के डिप्टी CM अजित पवार ने बुधवार को शरद पवार को राष्ट्रवादी कांग्रेस पार्टी (NCP) के राष्ट्रीय अध्यक्ष पद से हटाने का ऐलान किया। अजित ने खुद को नया राष्ट्रीय अध्यक्ष भी बताया। उन्होंने कहा कि प्रफुल्ल पटेल ने मुंबई में 30 जून को पार्टी की राष्ट्रीय कार्यकारिणी की बैठक बुलाई थी, उसी में यह फैसला हुआ था।
बैठक में अजित पवार ने कहा- आपकी (शरद पवार की) उम्र ज्यादा हो गई है। राज्य सरकार के कर्मचारी 58 साल में, केंद्र के 60 साल में, भाजपा में 75 साल में रिटायर्ड हो जाते हैं, लेकिन आप 84 साल के हैं। अब आप आशीर्वाद दीजिए।
शरद पवार की चेतावनी- गलती भुगतने को तैयार रहें
शरद पवार ने भी बुधवार को वाईबी चह्वाण सेंटर में मीटिंग बुलाई थी। यहां शरद पवार ने कहा- जो शिवसेना के साथ हुआ, वही NCP के साथ हुआ है। अजित पवार के मन में कुछ था तो मुझसे बात करनी चाहिए थी। सहमति नहीं हो तो बातचीत से हल निकालना चाहिए। अजित की बात सुनकर अफसोस हुआ। गलती सुधारना हमारा काम है। आपने गलती की है तो सजा भुगतने तैयार रहें। पूरी खबर यहां पढ़ें...
पवार Vs पवार की राजनीतिक लड़ाई से जुड़ी ये खबरें भी पढ़ें...
शरद पवार से NCP भी छीन लेंगे अजित: शिंदे को जिस आधार पर मिली थी शिवसेना, अजित के पास वो सबकुछ
अजित पवार ने नेशनलिस्ट कांग्रेस पार्टी यानी NCP और उसके चुनाव चिन्ह पर अपना दावा जताते हुए याचिका दाखिल की है। चुनाव आयोग ने कुछ महीने पहले जिस गणित से एकनाथ शिंदे को शिवसेना सौंपी थी, उस हिसाब से देखें तो NCP अजित पवार को ही मिलेगी। ऐसे मामलों में चुनाव आयोग क्या करता है, यह जानने के लिए पूरी खबर पढ़ें...
अजित ही नहीं, प्रफुल्ल ने शरद पवार को दिया झटका: BJP से गठबंधन में बड़ा रोल, क्या ED-CBI का डर पड़ा भारी
महाराष्ट्र में हुई राजनीतिक उठापटक में सबसे ज्यादा हैरानी शरद पवार के खास प्रफुल्ल पटेल को अजित पवार के खेमे में देखकर हुई। राज्यसभा सांसद प्रफुल्ल पटेल को तो शरद पवार ने कार्यकारी अध्यक्ष बनाया था। वो भी भतीजे पर तवज्जो देकर। आखिर प्रफुल्ल पटेल ने शरद पवार का साथ क्यों छोड़ा, यह जानने के लिए पूरी खबर पढ़ें...
